
ՈՐՈՇՈՒՄ
	15 ապրիլի 2022 թվականի
	թիվ 61
	քաղ. Մոսկվա



Եվրասիական տնտեսական բարձրագույն խորհրդի «Եվրասիական տնտեսական միության ու դրա անդամ պետությունների՝ մի կողմից, և Իրանի Իսլամական Հանրապետության՝ մյուս կողմից, միջեւ ազատ առևտրի գոտու ձևավորմանն ուղղված՝ 2018 թվականի մայիսի 17-ի ժամանակավոր համաձայնագրի՝ 
2022 թվականի մարտի 14-ին ստորագրված արձանագրությունն ուժի մեջ մտնելու մասին» որոշման նախագծի մասին

Եվրասիական տնտեսական հանձնաժողովի խորհուրդը որոշեց.
1.	Հավանություն տալ Եվրասիական տնտեսական բարձրագույն խորհրդի «Եվրասիական տնտեսական միության ու դրա անդամ պետությունների՝ մի կողմից, և Իրանի Իսլամական Հանրապետության՝ մյուս կողմից, միջեւ ազատ առևտրի գոտու ձևավորմանն ուղղված՝ 2018 թվականի մայիսի 17-ի ժամանակավոր համաձայնագրի՝ 2022 թվականի մարտի 14-ին ստորագրված արձանագրությունն ուժի մեջ մտնելու մասին» որոշման նախագծին (կցվում է) և այն ներկայացնել Եվրասիական տնտեսական բարձրագույն խորհրդի քննարկմանը։

2.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

	Մ. Գրիգորյան
	Ի. Պետրիշենկո
	Բ. Սուլթանով
	Ա. Կոժոշեւ
	Ա. Օվերչուկ

ՈՐՈՇՈՒՄ
	«	»	ի 20	 թվականի
	թիվ 
	քաղ. 



Եվրասիական տնտեսական միության ու դրա անդամ պետությունների՝ 
մի կողմից, և Իրանի Իսլամական Հանրապետության՝ մյուս կողմից, միջեւ ազատ առևտրի գոտու ձևավորմանն ուղղված՝ 2018 թվականի մայիսի 17-ի ժամանակավոր համաձայնագրի՝ 2022 թվականի մարտի 14-ին ստորագրված արձանագրությունն ուժի մեջ մտնելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 7-րդ հոդվածի 2-րդ կետի երկրորդ պարբերությանը և «Երրորդ պետությունների, միջազգային կազմակերպությունների կամ միջազգային ինտեգրացիոն միավորումների հետ Եվրասիական տնտեսական միության միջազգային պայմանագրերի մասին» 2018 թվականի մայիսի 14-ի համաձայնագրի 11-րդ հոդվածին համապատասխան՝ Եվրասիական տնտեսական բարձրագույն խորհուրդը որոշեց.
1.	Եվրասիական տնտեսական միության ու դրա անդամ պետությունների՝ մի կողմից, և Իրանի Իսլամական Հանրապետության՝ մյուս կողմից, միջեւ ազատ առևտրի գոտու ձևավորմանն ուղղված՝ 2018 թվականի մայիսի 17-ի ժամանակավոր համաձայնագրի՝ 2022 թվականի մարտի 14-ին ստորագրված արձանագրությունը (այսուհետ՝ Արձանագրություն) ճանաչել պարտադիր Եվրասիական տնտեսական միության համար՝ այն ուժի մեջ մտնելու օրվանից:
2.	Եվրասիական տնտեսական հանձնաժողովին՝ սույն որոշման 1-ին կետն ուժի մեջ մտնելու օրվանից հետո 10 օրացուցային օրվանից ոչ ուշ Իրանի Իսլամական Հանրապետության հասցեին ուղարկել Արձանագրության 2-րդ հոդվածով նախատեսված ծանուցումը:
3.	Եվրասիական տնտեսական միության անդամ պետությունների կառավարություններին՝ մինչև 2022 թվականի սեպտեմբեր ամիսը Արձանագրությունն ուժի մեջ մտնելու համար անհրաժեշտ ներպետական ընթացակարգերի շուտափույթ ավարտին ուղղված սպառիչ միջոցներ ձեռնարկել։
4.	Սույն որոշումն ուժի մեջ է մտնում դրա պաշտոնական հրապարակման օրվանից՝ բացառությամբ սույն որոշման 1-ին կետի։ 
Սույն որոշման 1-ին կետն ուժի մեջ է մտնում Արձանագրությունն ուժի մեջ մտնելու համար անհրաժեշտ ներպետական ընթացակարգերը Եվրասիական տնտեսական միության անդամ պետությունների կողմից կատարվելու մասին վերջին գրավոր ծանուցումը Եվրասիական տնտեսական հանձնաժողովի կողմից դիվանագիտական ուղիներով ստանալու օրվանից։

Եվրասիական տնտեսական բարձրագույն խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

